Den 24. oktober 2014 ble krigsminnesmerket «Muitu» (norsk: «Erindring») avduket ved Tana kirke. Minnesmerket er laget av den samiske kunstneren Annelise Josefsen, som fikk oppdraget av Tana historielag. Det er reist til minne om den tyske okkupasjonsmaktens overgrep under 2. verdenskrig, da alle hus ble brent ned og befolkningen tvangsevakuert eller drevet på flukt, og den påfølgende frigjøringen høsten 1944.